CELEX: 32016D2321
Language: da
Date: 2016-12-19 00:00:00
Title: Kommissionens gennemførelsesafgørelse (EU) 2016/2321 af 19. december 2016 vedrørende udformningen af ophugningscertifikatet, jf. Europa-Parlamentets og Rådets forordning (EU) nr. 1257/2013 om ophugning af skibe (EØS-relevant tekst )

20.12.2016   
               
               
                  DA
               
               
                  Den Europæiske Unions Tidende
               
               
                  L 345/112
               
            KOMMISSIONENS GENNEMFØRELSESAFGØRELSE (EU) 2016/2321
      af 19. december 2016
      vedrørende udformningen af ophugningscertifikatet, jf. Europa-Parlamentets og Rådets forordning (EU) nr. 1257/2013 om ophugning af skibe
      (EØS-relevant tekst)
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets forordning (EU) nr. 1257/2013 af 20. november 2013 om ophugning af skibe og om ændring af forordning (EF) nr. 1013/2006 og direktiv 2009/16/EF (1), særlig artikel 9, stk. 9, og
      ud fra følgende betragtninger:
      
                  (1)
               
               
                  Ved forordning (EU) nr. 1257/2013 fastsættes krav til skibsredere, administrationer og anerkendte organisationer, for så vidt angår udstedelse, påtegning og forlængelse af ophugningscertifikatet, og for så vidt angår, at ophugningscertifikatet skal forefindes om bord.
               
            
                  (2)
               
               
                  I overensstemmelse med kravene i artikel 6, stk. 2, litra c), i forordning (EU) nr. 1257/2013 skal skibe, der skal hugges op, være i besiddelse af et ophugningscertifikat.
               
            
                  (3)
               
               
                  I henhold til artikel 7 i forordning (EU) nr. 1257/2013 skal der udformes en skibsspecifik skibsophugningsplan forud for ophugning af et skib. Skibsophugningsplanen skal omfatte alle skibsspecifikke betragtninger, der ikke er omfattet af skibsophugningsplanen for anlægget, eller som kræver særlige procedurer.
               
            
                  (4)
               
               
                  I henhold til artikel 8 i forordning (EU) nr. 1257/2013 skal skibe synes af inspektører tilknyttet administrationer eller af anerkendte organisationer, som administrationerne har godkendt. Synene har til formål at bekræfte, at fortegnelserne over farlige materialer er i overensstemmelse med kravene i forordningen.
               
            
                  (5)
               
               
                  I henhold til artikel 9, stk. 9, i forordning (EU) nr. 1257/2013 skal administrationen eller en anerkendt organisation, som denne har godkendt, udstede et ophugningscertifikat efter gennemførelsen af det endelige syn. Dette certifikat skal suppleres med fortegnelsen over farlige materialer og skibsophugningsplanen. Udformningen af ophugningscertifikatet skal være i overensstemmelse med appendiks 4 til Hongkongkonventionen om sikker og miljømæssigt forsvarlig ophugning af skibe, som blev vedtaget i Hongkong den 15. maj 2009 (»Hongkongkonventionen«).
               
            
                  (6)
               
               
                  Foranstaltningerne i denne afgørelse er i overensstemmelse med udtalelse fra udvalget for regulering af skibsophugning, der er nedsat ved artikel 25 i forordning (EU) nr. 1257/2013 —
               
            VEDTAGET DENNE AFGØRELSE:
      Artikel 1
      Ophugningscertifikater, der udstedes i henhold til artikel 9, stk. 9, og påtegnes i henhold til artikel 10, stk. 5, i forordning (EU) nr. 1257/2013, skal stemme overens med formatet i bilaget til denne afgørelse.
      Artikel 2
      Denne afgørelse træder i kraft på tyvendedagen efter offentliggørelsen i Den Europæiske Unions Tidende.
      
         Udfærdiget i Bruxelles, den 19. december 2016.
         
            
               På Kommissionens vegne
            
            Jean-Claude JUNCKER
            
               Formand
            
         
      
      
         (1)  EUT L 330 af 10.12.2013, s. 1.
      
         BILAG
         
            
         Tekst af billedet
         
            OPHUGNINGSCERTIFIKAT
            i henhold til Europa-Parlamentets og Rådets forordning (EU) nr. 1257/2013 om ophugning af skibe
            (Bemærk: Dette certifikat skal suppleres med fortegnelsen over farlige materialer og skibsophugningsplanen.)
            (Officielt stempel) (Stat)
            Udstedt i henhold til bestemmelserne i forordning (EU) nr. 1257/2013 efter bemyndigelse af regeringen i
            (statens navn)
            af
            (den godkendte persons eller organisations officielle betegnelse i henhold til bestemmelserne i forordning (EU) nr. 1257/2013)
            Oplysninger om skibet
            Skibets navn
            Kendingsnummer eller bogstaver
            Registreringshavn
            Bruttotonnage
            IMO-nummer
            Skibsrederens navn og adresse
            Skibsrederens IMO-identifikationsnummer
            Virksomhedens IMO-identifikationsnummer
            Byggetidspunkt
         
         
            
         Tekst af billedet
         
            Oplysninger om skibsophugningsanlæg
            Skibsophugningsanlæggets navn
            Registreringsnummer for ophugningsvirksomhed (1)
            Fuldstændig adresse
            Udløbsdatoen for skibsophugningsanlæggets optagelse på den europæiske liste
            (1) Id-nummer på den europæiske liste.
            Oplysninger om fortegnelsen over farlige materialer
            Id-/kontrolnummer for fortegnelsen over farlige materialer:
            Bemærk: Fortegnelsen over farlige materialer vedlægges ophugningscertifikatet i henhold til artikel 9, stk. 9, i forordning (EU) nr. 1257/2013. Fortegnelsen over farlige materialer bør udarbejdes på grundlag af det standardformat, der er vist i de retningslinjer, der er udviklet af Den Internationale Søfartsorganisation, i givet fald suppleret af retningslinjer vedrørende aspekter, der er specifikke for forordning (EU) nr. 1257/2013, såsom stoffer, der er opført i nævnte forordning, men ikke i Hongkongkonventionen.
            Oplysninger om skibsophugningsplan
            Id-/kontrolnummer for skibsophugningsplan:
            Bemærk: Skibsophugningsplanen vedlægges ophugningscertifikatet i henhold til artikel 9, stk. 9, i artikel (EU) nr. 1257/2013.
            DET ATTESTERES HERMED:
            1. at skibet er blevet synet i overensstemmelse med artikel 8 i forordning (EU) nr. 1257/2013
            2. at skibet har en gyldig fortegnelse over farlige materialer i overensstemmelse med artikel 5, stk. 7, i forordning (EU) nr. 1257/2013
            3. at skibsophugningsplanen er udarbejdet i overensstemmelse med artikel 7, stk. 2, i forordning (EU) nr. 1257/2013, og
            4. at de(t) skibsophugningsanlæg, hvor skibet ophugges, er optaget på den europæiske liste i overensstemmelse med artikel 16 i forordning (EU) nr. 1257/2013.
            Dette certifikat er gyldigt indtil den (dd/mm/ååå)
            (Dato)
            Udstedt
            (sted for udstedelsen af certifikatet)
            (dd/mm/åååå)
            (udstedelsesdato) (den behørigt godkendte udstedende persons underskrift)
            (den udstedende myndigheds stempel)
         
         
            
         Tekst af billedet
         
            BEKRÆFTELSE AF FORLÆNGELSE AF CERTIFIKATETS GYLDIGHED INDTIL SKIBET NÅR HAVNEN FOR OPHUGNINGSANLÆGGET, ELLER FOR EN HENSTANDSPERIODE, FOR HVILKEN ARTIKEL 10,STK. 5, FINDER ANVENDELSE (*)
            Dette certifikat er i henhold til artikel 10, stk. 5, i forordning (EU) nr. 1257/2013 om ophugning af skibe gyldigt for én direkte sejlads
            fra havnen:
            til havnen:
            Underskrift:
            (den godkendte persons underskrift)
            Sted:
            Dato: (dd/mm/åååå)
            (den udstedende myndigheds stempel)
            (*) Denne side af påtegningen gengives og føjes til certifikatet, hvis administrationen finder det nødvendigt.